En el procés d'elaboració del Pd'IIAC s'han seguit tres etapes conceptualment i metodològicament diferenciades (instruments, dinàmiques de treball, composició dels equips...):
El punt de partida per començar a identificar les necessitats que donaran peu a les estratègies és estudiar i analitzar el moment en què ens trobem en aspectes diferents i rellevants per tal d'obtenir un punt de partida, l'estat a partir de la qual s'erigirà la planificació estratègica i operativa del Pla director.
Conèixer l'estat de situació de diferents àmbits de la infància i adolescència: el poblacional i de serveis a la infància i adolescència a Catalunya, el de polítiques públiques, el de normatives i recomanacions i el de l'estat actual de la protecció.
Cerca, anàlisi, estudi i elaboració d'informes.
De febrer del 2008 al desembre de 2008
En aquesta etapa s'han dut a terme set actuacions:
Per dur a termes aquestes actuacions s'ha comptat amb la col·laboració dels departaments següents: Departament d'Educació, Departament de Salut, Departament de Justícia, Departament d'Interior, Relacions Institucionals i Participació, Departament de Cultura i Mitjans de Comunicació, Departament de Medi Ambient i Habitatge, Departament de Governació i Administracions Públiques, Departament de Vicepresidència, Departament de Treball, Departament d'Agricultura, Alimentació i Acció Rural i de l'Institut d'Estadística de Catalunya.
Dins el marc del Departament de Benestar Social i Família (BSF) s'ha comptat amb la col·laboració de totes les seves unitats: Institut Català d'Assistència i Serveis Socials, Direcció General per a la Immigració, Secretaria de Família, Direcció General de Joventut i Institut Català de les Dones (veure Annex 1).
També s'ha comptat amb la col·laboració del Consorci Institut per a la Infància i Món Urbà.
Aquesta etapa s'inicia amb un diagnòstic estratègic a partir dels resultats de l'Estudi poblacional de la infància i l'adolescència a Catalunya i de l'estudi de l'Oferta i utilització de serveis i recursos a la infància i l'adolescència a Catalunya (anàlisi quantitativa) i de les aportacions d'interlocutors claus dels departaments col·laboradors i la participació en línia d'entitats, institucions i serveis proveïdors (anàlisi qualitativa).
L'objectiu d'aquesta etapa és obtenir un pla estratègic de les polítiques d'infància i adolescència a Catalunya consensuat amb els principals departaments amb polítiques i actuacions en infància i adolescència, que identifiqui els objectius estratègics necessaris en les polítiques públiques d'infància i adolescència, per a donar resposta a la detecció de necessitats a resultes del diagnòstic estratègic.
Dues fases amb dues metodologies:
De desembre de 2008 a agost de 2009
S'han dut a terme tres actuacions:
En aquesta etapa cal distingir, d'una banda, la recollida d'actuacions, acció que s'ha dut a terme amb tots els departaments integrats en el Pla director, i que continuarà desenvolupant-se al llarg dels quatre anys.
De l'altra, la definició operativa que s'ha iniciat des de la Direcció General d'Atenció a la Infància i l'Adolescència per expandir-se a altres àmbits del Pla d'atenció integral i, així, consolidar, progressivament, el sistema de polítiques públiques d'infància i adolescència a Catalunya i fer del Pla d'atenció integral un pla viu.
L'objectiu d'aquesta etapa perseguia la identificació de fites i l'inventari de les actuacions o conjunt d'actuacions en curs o per implementar, alineades amb la definició estratègica del Pla d'atenció integral.
L'actuació és la unitat bàsica del Pla d'atenció integral.
Entenem per actuació tota activitat o conjunt d'activitats alineades amb el pla i/o necessàries per al compliment d'un objectiu estratègic o més d'un.
Per tant, poden formar part del recull d'actuacions: accions, projectes, plans d'inversions, protocols d'intervenció, convenis o programes.
En la primera etapa d'aquest període distingim tres actuacions per acomplir amb l'objectiu proposat:
En la segona etapa hem dut a terme les següents accions:
Els Departaments referits en l'etapa diagnòstica i la Secretaria General del Departament de Benestar Social i Família.